Ma yella d timawit, d ayen yettruḥun seg yimi ɣer umeẓẓuɣ,d allal s-way-s ḥerzen tasekla deg tmetti tamensayt, akken ad teqqim seg tsuta ɣer tayeḍ. Yis-s i d-ttawin ayen yellan deg tmetti.Ssemrasen deg-s taylawt tusridt imi ulac acu yellan gar umennay d uzayez.Aṭas n yimussnawen i d-yefkan tabadut i timawit gar-asen A. Viala, P. Aron akked D.SaintJacques,uran deg Le dictionnaire du littéraire : “Timawit d allal n teywalt, tebna ɣef wawal, ɣef ccfayat n umdan.Aḍris yuran,d anagi n wawal d wansay imawi.[...]Ansayen-agi n timawit, d allus i ten-id-yessawaḍen, teqqen ɣer ccfawa d wamek i tetteddu imi tezmer ad tefren kan kra n waktayen. Xas tban-d tira, ansayimawi ur inegger ara maca azal i as-yettunefken d twuri-ines di tmetti ttnegzayen8”.Nezmer ad d-nini, di tmetti tamensayt, d timawit i iḥerzeniḍrisen n tsekla ama d tamedyazt neɣ d tasrit neɣ d talɣiwin tiwezzlanin. Akken i dyenna A. Ameziane deg umagrad-is: “deg tmetti taqbaylit tamensayt,timawit tesɛa azal d ameqqran, tettawi-d yid-s akk timeẓri n tudert tadelsant:anaw, ccfawa n ugraw,azal n ugraw[...]9”.